Решение на Съда (десети състав) от 7 септември 2023 г. — Европейска комисия/Италианска република
(Дело C-197/22)1
(Неизпълнение на задължения от държава членка — Околна среда — Директива 98/83/ЕО — Води, предназначени за консумация от човека — Член 4, параграф 1, буква б) — Необходими мерки за гарантиране на качеството на водите — Съответствие с минималните изисквания, посочени в приложение I, части А и Б — Член 8, параграф 2 — Възможно най-бързо вземане на необходимите мерки за отстраняване — Задължение за резултат — Приложение I, част Б — Параметрични стойности на арсен и флуориди — Концентрации над тези стойности — Продължаване на превишаванията)
Език на производството: италиански
Страни
Ищец: Европейска комисия (представители: G. Gattinara и E. Sanfrutos Cano)
Ответник: Италианска република (представители: G. Palmieri, подпомагана от E. Feola и M. Russo, avvocati dello Stato)
Диспозитив
Италианската република не е изпълнила задълженията си съгласно:
–    член 4, параграф 1 във връзка с приложение I, част Б към Директива 98/83/ЕО на Съвета от 3 ноември 1998 година относно качеството на водите, предназначени за консумация от човека, като не е приела мерките за гарантиране на параметричните стойности, посочени в част Б от приложение I към тази директива, от една страна, що се отнася до равнището на концентрация на арсен във водите на община Баньореджо, считано от 2018 г., на община Чивитела д’Алиано през първото шестмесечие на 2018 г., през второто шестмесечие на 2019 г. и от 2020 г. нататък, освен през второто шестмесечие на 2021 г., на община Фабрика ди Рома през 2013 г. и от 2015 г. нататък, на община Фарнезе през 2013 г. и от 2018 г. нататък, на община Рончилионе през 2013 г., през първото шестмесечие на 2018 г. и през първото шестмесечие на 2019 г., а впоследствие от 2020 г. нататък, и на община Тускания от 2018 г. до днес, освен през първото шестмесечие на 2019 г., и от друга страна, що се отнася до равнището на концентрация на флуориди във водите на община Баньореджо, от 2018 г. до първото шестмесечие на 2019 г. и на община Фабрика ди Рома през 2018 г., през първото шестмесечие на 2019 г. и през второто шестмесечие на 2021 г., както и
–    член 8, параграф 2 от Директива 98/83, като не е следила да се вземат възможно най-бързо необходимите мерки за възстановяване качеството на водите, предназначени за консумация от човека, в общините Баньореджо, Чивитела д’Алиано, Фабрика ди Рома, Фарнезе, Рончилионе и Тускания, що се отнася до равнището на концентрация на арсен в тези води, и в общините Баньореджо и Фабрика ди Рома, що се отнася до равнището на концентрация на флуориди във водите на последните.
Осъжда Италианската република да заплати съдебните разноски.
____________
1     ОВ C 171, 25.4.2022 г.